- Ամեն ժողովուրդ ունի անկախության բացարձակ իրավունք: Հայտնի չէ դեպք, երբ որեւէ ժողովուրդ փաստական անկախության ձեռբերումից հետո հրաժարված լինի դրանից: Ադրբեջանի տարածքային ամբողջականության մասին խոսելն անհեթեթություն է, քանզի Լեռնային Ղարաբաղն անկախացել է ԽՍՀՄ-ի փլուզման ընթացքում, իրավաբանական անթերի գործընթացի շնորհիվ եւ երբեւէ չի եղել անկախ Ադրբեջանի կազմում: Բանակցությունների նպատակը կարող է լինել միայն հանրաքվեի միջոցով Լեռնային Ղարաբաղի անկախության ճանաչման ժամկետի սահմանումը: